Outydse Soetkoekies | Skoor. Uit my Koskas.
← Frikkadelle in koolblare	Die Wosonkies se Pot Roast →	Outydse Soetkoekies	13
Ek het ouma se soetkoekie resep loop soek, en ek deel dit graag met jou en joune. Moet my net nie vra waar die vet vandaan moet kom nie – hier in die Kaap kan ek varkvet opspoor, maar ek weet nie van ander sagte vet nie. Maar hey, ons is in Afrika, miskien is dit al in die koelkaste, en ek weet dit net nie. Ek sou seg mens moet maar die vet ook met margarine vervang.
Ouma se Outydse Soetkoekies
1/2 koppie botter of margarine
1/2 koppie sagte vet
1/2 tot 2/3 koppie water of SOETWYN (my soort koek hierdie…)
Sif die droe bestanddele, en gooi suiker by.
Vryf die botter en die vet met die vingers in die meelmengsel. Klits die eiers, en voeg 2 eetlepels van die vloeistof by. Voeg dit by die droe mengsel, tesame met die lemoenskil, en meng tot ‘n sagte deeg. Onthou, nou kan jy meer vloeistof byvoeg. Knie dit goed en laat dit vir ten minste ‘n uur staan.
Neem ‘n deel van die deeg, rol dit uit – so 5mm in dikte. Druk met ‘n koekiedrukker uit – doop die koekiedrukker in meel, anders gaan jy begin lelik praat. En gebruik verskillende vorms – dis mos prettigheid in aanvang. Sit die koekies met ‘n mes op ‘n bakplaat, so 2.5cm uitmekaar.
Bak vir so 15 minute by 400 grade Farenheit/200 grade Celcius. Lig van die bakplaat af met ‘n mes, en koel af op draadrak.
Daar het jy dit. Soetkoekies van soetwyn. Voila! Ek dink selfs ek sal die ene kan bybring!
Binnekort kan die baksters en bakkers begin voorrade opbou vir die groot eet aan die einde van die jaar. Advertisements
Posted by Skoor op Augustus 13, 2008 in Lekker maklike kos
← Frikkadelle in koolblare	Die Wosonkies se Pot Roast →	23 responses to “Outydse Soetkoekies”	Dellie	Augustus 13, 2008 at 4:27 nm	Dankie Skoor! Dis nogal die eerste keer dat ek hoor van soetwyn in soetkoekies, maar wie is ek nou om te stry? Sal kom verslag doen sodra ek dit gebak het, hoor! 😉
Antwoord	isabel	Augustus 27, 2008 at 12:04 nm	baie dankie. soek al lank na die resep
Antwoord	skoor	Augustus 27, 2008 at 12:13 nm	Isabel, geniet! Die vet storie is vetweet nognie opgelos in my soeke nie, miskien kan jy eendag laat weet.
Antwoord	Rika Esterhuizen	Oktober 6, 2010 at 3:31 nm	Die vet waarvan hulle praat is “lard” of varkvet te koop by slaghuise. My ouma het dit altyd gebruik.
Antwoord	saartjie	November 25, 2008 at 11:23 vm	dit klink heerlik
Antwoord	netjane	November 27, 2008 at 12:34 nm	Ek is so bly jy het hierdie resep geplaas. My blog kry daagliks soekterme wat wissel tussen soetkoekies en outydse soetkoekies tot ouma se soetkoekies. Miskien kom die siele nou hier uit! 😉
Nou wonder net of ek moet begin bak, want ek weet mos nou ek gaan die hele baksel self wil verorber…
Antwoord	Skoor	November 27, 2008 at 4:18 nm	Oe jy kan my niks vertel van Search Engine Terms nie, NetJane! As jy nou die koekies gebak het, dan gaan kyk jy op skoorblok se S.E.T blad wat ek al ondervind het!
En jy is tog so lief vir koekies, ne.
Antwoord	MAGDA	April 3, 2009 at 12:41 nm	LO. DIE VET WAT VARKVET IS INI SOETKOEKIE RESEP KAN VERVANG WORD MET HOLSUM VET. MY MA HET DIT ALTYD SO GEBAK AS SY NIE VARKVET GEHAD HET NIE.
Antwoord	Skoor	April 3, 2009 at 1:30 nm	Great, dankie vir die tip!
Antwoord	Terug pieng: Soek en jy sal vind « NetJane se blog
Bea-Triche	Augustus 19, 2010 at 9:10 vm	Myns insiens is die vet-botterverhouding verkeerd. Die resultaat lewer ‘n kleinkoekie met ‘n oorweldigende varkvet smaak. Gebruik slegs 2E varkvet en vervang die res met botter of margarien.
Dit is maklik om varkvet self uit te braai:
koop sowat 250g varkspek by die slagter, sny dit in blokkies en plaas in ‘n kastrol gevul met 1 koppie water. Prut stadig by medium hitte totdat die vet alles uitgebraai het. Dit duur so min of meer ‘n halfuur. Die water verdamp vanself.
Syg deur ‘n sif, laat afkoel, bottel en bêre in die yskas. Die uitgebraaide vet hou letterlik maande lank sonder om geur te verloor.
Antwoord	Skoor	Augustus 19, 2010 at 9:17 vm	Dankie vir die raad BT. Smeer sommer daai varkvet op tuisgebakte brood met dik appelkooskonfyt. Dan gaan dit nie ‘to waste’ nie.
Antwoord	Bea-Triche	Augustus 21, 2010 at 3:32 nm	Plaasbrood met uitgebraaide varkvet , fyngekerfde biltong en taaierige appelkooskonfyt is mos koningskos!
Ek het jou soetkoekieresep aangedurf (minder vet gebruik!) en die eindproduk is heerlik – smaak nes my oorle ouma s’n!.
Antwoord	Santjie Strooh	Januarie 28, 2011 at 9:25 nm	Van die vleisirige saksel van varkvet gee n besonderse saak aan soetkoekies.
Antwoord	Alice	Desember 28, 2011 at 3:02 nm	die vet waarvan in die resep gepraat word is Holsum vet. Ek het ‘n resep gehad van soetkoekies maar in plaas van soetwyn kry dit kondensmelk in. ook baie lekker
Antwoord	Skoor	Januarie 30, 2012 at 8:54 vm	BT, ek sal die biltong kerf en konfyt bring, dan bak jy die brood en ons kry mekaar pouse by die draad en eet tot ons MOET rus.
Santjie, dit klink rof, maar ek vat jou woord 🙂
Jissie, vet EN kondensmelk. Ook net ons Boeremense wat so dubbel kan ver-vreet, hahaha
Antwoord	salome	Februarie 4, 2013 at 8:43 nm	dankie vir die resep – ek sou ook moontlik gemmer (1/2 tot 1 teelepel) by die speserye voeg – in die ou dae het my ma altyd skaap stertvet uitgekook en as dit beskikbaar was kon dit miskien gebruik word, alhoewel die uitgebraaide vet was heerlik op brood met appelkoosjam of suiker oorgestrooi, (en die kaiings was ook heerlik om te eet) maar botter of margarine klink baie beter as varkvet in die resep – groete uit Israel
Antwoord	Beulah	Julie 17, 2013 at 6:28 nm	Ek het toevallig gister bietjie vetterige varkvleis gekoop. Ek sny toe die vet af, sny in blokkies in braai bietjie uit. Gister al die kaaiings klaar ge-eet, en sit toevallig nou met sade brood met varkvet en nogal marmelade daarop! Hemels.
Antwoord	Beulah	Julie 17, 2013 at 6:29 nm	Skuus, dankie vir die kleinkoekie resep!
Antwoord	Linda Van Vuuren	Oktober 21, 2013 at 12:12 nm	Sjoe, ek kon uit my vel spring toe ek vandag hierdie resep opgespoor het. Soek al baie lank na hierdie resep. Kan nie wag om te begin bak nie. Maar nou wil ek net weet of ek nou-al kan begin bak vir die kers-koekblikke. Sterkte en nogmaals baie, baie dankie.
Antwoord	Skoor	Desember 10, 2013 at 8:23 vm	dankie almal vir die kommentare en bydrae hier bo. Deksels, ‘n broodjie met varkvet en gouestroop sou nou sommer vorentoe smaak….
Antwoord	Martie	Januarie 6, 2014 at 1:25 vm	Baie dankie vir die resep – soek dit al baie lank. Ek het my boek op ‘n kol uitgeleen en nooit teruggekry nie 😦 Ons is nou in NZ.
Antwoord	crossforge	Desember 15, 2015 at 9:26 vm	Ek het ‘n soortgelyke resep.
As jy die koekies langer wil hou (dis ‘n groot resep) dan is dit beter om margarien te gebruik in plaas van botter.
Vra by die slaghuis vir vark vet. Hulle het gewoonlik vet wat afval van die karkasse as hulle dit opsny. Dan braai jy dit net uit soos mens kaiings maak and daar is jou vet vir die koekies. Anders braai jy maar ‘n paar vark tjoppies in ‘n pan en hou die uitgebraaide vet wat in die pan agter bly.
2,5 kg koekmeel.
1,25ml fyn neutmuskaat.
60ml fyn amandels.
5ml fyn gemmer.
5ml gemengde speserye.
8 eiers geklits.
7 koppies geel suiker.
5ml droë gerasperde nartjie skil.
5ml fyn kaneel.
5ml fyn naeltjies.
250ml rooi soetwyn.
15ml koeksoda opgelos in 15ml asyn.
15ml vlugsout opgelos in 15ml melk.
Stel die oond op 180C. Smelt die botter en vet saam. Meng al die droë bestandele saam en voeg die gesmelte botter, koeksoda en vlugsout by. Voeg die eiers en soetwyn by en meng goed. Rol die deeg uit en druk koekies met ‘n koek drukker uit. Bak op ‘n gesmeerde bak plaat tot net bruin.